**לאומיות ורציונאליות**

"מה היא הרציונאליות אם לא החיפוש של האדם אחר האלוהים?!".

מדוע הרציונאליות כל כך חשובה לנו?

כבני אדם, אחד המאפיינים המיוחדים שלנו הוא המודעות לזמן. העתיד מטריד אותנו וצופן בחובו סימני שאלה ואי וודאויות רבים.

"הנבואה ניתנה לשוטים" הוא ביטוי המגלם בתוכו את הקושי הגדול שלנו לחזות אירועים ומאורעות בין אם אישיים, קהילתיים, לאומיים או עולמיים.

ההיפותזה המדעית נשענת על העובדה, שניתן להסיק מסקנה על חוקיו וטבעו של העולם והחיים בו, ולהוכיח אותה. במדעים רבים מדובר בהוכחה ניסיוניות, בין אם בתנאי מעבדה או מחקר כזה אחר.

כלומר אנחנו רוצים לדעת למה לצפות, כאשר אנחנו עושים פעולה כלשהי.

הרציונאליות, ההיגיון, מאפשר לנו להבין את הסובב והמסובב בעולם. לנסות להבין מה הoutput ל input כלשהו האי רציונאליות, מקשה על חיינו. היא גורמת לנו לאבד שליטה, היא מכניסה לחיינו את מימד אי-הוודאות שאנחנו כל כך מתייסרים ממנו (הפחד מהמוות מבוסס לפחות בחלקו על גורם זה).

לא קיימת סתירה בכך שהרציונאליות חוקרת את העולם הרגשי. השכלתנות מנסה להבין "מה" גורם לנו לרגש כלשהו, ומתוך כך להסיק מה יש לעשות ע"מ לשחזר או להימנע מאותה חוויה אמוציונאלית. על אף שהרגשות מתרחשים כתהליכים כימיים וביולוגיים במוח, הם, בדרך קבע נחשבים כאירועים לא רציונאליים. לעניות דעתי, הרגשות עצמם הם לרוב רציונאליים. הם פשוט עלולים לגרום לנו להתנהג בצורה שאינה שכלתנית. אם לדייק, פעולה שנעשית, תחת השפעה של הרגשה כלשהי עלולה להיות שונה מזו שתעשה ללא השפעה זו. הרגשות והשפעתן משתנות בין אדם לאדם, לכן קשה "לבנות על כך" או יותר נכון "לצפות" לתגובה מסויימת, במצב של סערת רגשות

האם הלאומיות היא רציונאלית? כלומר האם ניתן להצדיק את הלאומיות בטיעונים, בין השאר, של כדאיות ויעילות?

הלאומיות נקשרת אצלנו בצורה מיידית לזהות, ובצדק.

האדם מחפש להיות חלק ממשהו, להיות שייך. לא להיות "אדם לבדו". הצורך הזה הוא צורך הישרדותי שנטמן בנו במהלך שנים של אבולוציה. את נחיצות הצורך הזה ניתן, אגב, להוכיח בכלים לוגיים פשוטים.

הלאומיות של אדם מבטאת, בין השאר, את הרצון שלו להיות שייך. בנוסף היא יכולה לתת משמעות למעשיו של אדם הפועל בשמה ולמענה.

עקרון מדינת הלאום על סוגיה השונים (אזרחית, אתנית, דתית וכו..), מאפשרת לקבוצה של אנשים לקיים צורת ממשל, אורח חיים תרבותי וערכי התואם את רצונם ואמונתם. סביר בהחלט שאדם ירצה לקיים בביתו, למשל, אורח חיים מסויים על כלל חוקיו, מסורותיו, ערכיו וכד.. אם כך מדוע אין זה הגיוני שירצה לקיים זאת גם במעגלים רחבים יותר כמו בקהילתו ומדינתו.

הלאומיות מבטאת למעשה, את השאיפה לזכות זו והרצון לשמור עליה, עניין רציונאלי והגיוני לכל דבר ועניין.

(בהחלט ניתן לחלוק על היותן של מדינות הלאום, צורת הארגון והביטוי הלאומי הטובים ביותר לניהול ענייננו הכלל אנושיים. בכל מקרה סוגיה זו ראויה לדיון נפרד.).

בבואנו לדון בסוגיית הלאומיות צריך גם לברר מתי לאומיות הופכת ללאומנות.

לאומיות שמאפשרת לקבוצת אנשים לקיים ערכים הקשורים לעברם, אמונותיהם ועתידם המשותפים, הופכת ללאומנות, כאשר היא אינה מאפשרת לאנשים שלא שותפים לאותו רקע לחיות בתוך חברה זו.

או בפשטות לאומיות הופכת ללאומנות כאשר היא מאבדת את הסבלנות והסובלנות כלפי האחר.

ניתוח רציונאלי של הלאומנות, מראה שהיא יוצרת חרב פיפיות לוגית אשר תפגע בסופו של דבר בחברי הלאום עצמו. על כך, כמובן לא אוכל לסנגר.